EkBass/fiwiki-20250220-pages-articles huggingface dataset:
Ialoveni

Ialoveni (, ) on kaupunki ja Ialovenin piirin keskus Moldovan keskiosissa. Kaupunki sijaitsee maanteitse 12 kilometriä Moldovan pääkaupunki Chișinăusta lounaaseen. Ialovenissa on noin 16 200 ja koko Ialovenin piirissä 100 700 asukasta (2014). Moldovan pääkaupungin lounaisen naapurikaupungin asukasluku on lievässä kasvussa; vuonna 2004 asukkaita oli 15 041. Kaupungin perustamisajankohdaksi katsotaan vuosi 1436. Ialovenin kylä mainitaan kirjallisessa lähteessä ensimmäisen kerran vuonna 1639. Kaupungin aseman asutus sai vuonna 1994. == Lähteet == ==Aiheesta muualla== Ialoveni
Pirkko Lepistö

Pirkko Onerva Saarinen (o.s. Lepistö; 16. joulukuuta 1922 Helsinki – 4. marraskuuta 2005 Vantaa) oli suomalainen taidemaalari ja tunnetuimpia suomalaisia naivisteja.Oulun taidemuseo Lepistö opiskeli Taideteollisessa keskuskoulussa 1937 ja 1939 ja Suomen Taideakatemian koulussa 1939–1945. Sotien aikana Lepistö toimi apuhoitajana Punaisen Ristin palveluksessa. Hän piti ensimmäisen yksityisnäyttelynsä 1948, mutta toisen vasta 1961. Naivistisia teoksia Lepistö alkoi maalata 1960-luvulla, hänen ensimmäinen naivistinen näyttelynsä oli Helsingissä 1966. Eräänlaisen läpimurtonsa naivistina hän saavutti 1972 saadessaan valtion taidepalkinnon, myytyään teoksiaan Ateneumille ja osallistuttuaan naivistisen taiteen triennaaliin Bratislavassa. Lepistön maalauksissa on sadunomaisia idyllisiä maisemia, ja hän kehitti johdonmukaisesti tyylittelevää ja kurinalaisesti sommiteltua tyyliä.Facta 2001 WSOY 1984 10. osa, palsta 85 Lepistö oli naimisissa äänitysteknikko Pentti Pauli Saarisen (1930–1990) kanssa. == Lähteet == Luokka:Suomalaiset taidemaalarit Luokka:Naivistit Luokka:Vuonna 1922 syntyneet Luokka:Vuonna 2005 kuolleet
Cimișlia

Cimișlia (, ) on kaupunki ja maatalousvaltaisen Cimișlian piirin keskus eteläisessä Moldovassa. Kaupunki sijaitsee Moldovan pääkaupunki Chișinăusta etelälounaaseen johtavan M3-valtatien varrella, noin 70 kilometriä pääkaupungista. Kaupungissa ei ole rautatieasemaa; lähin asema on noin 12 kilometriä kaupungin itäpuolella. Cimișliassa on noin 14 400 ja koko Cimișlian piirissä 60 800 asukasta (2014). Kaupungin asukasluku on kasvussa; vuonna 2004 asukkaita oli 12 858. Tutkijat arvelevat kaupungin nimen tulevan rikkauksia tarkoittavasta sanasta. Kaupungissa jalostetaan ympäröivän maaseutualueen tuotantoa. Paikkakunnalla on muutama kahvila, muttei hotelleja. Kaupunkiin kulkee muutama suora linja-auto tai reittitaksivuoro Chișinăusta päivittäin. Kaupunki on Etelä-Moldovan maanteiden tärkeä risteyspaikka. Siten moni muukin linja-auto tai reittitaksi kulkee kaupungin kautta ja näiden kyydistä voi jäädä pois kaupungissa, puolisen kilometrin päässä keskustasta. == Lähteet == ==Aiheesta muualla== Cimișlia
Timo Lepistö

Timo Valter Lepistö (28. huhtikuuta 1937 Pori – 10. joulukuuta 1996) oli suomalainen matemaatikko, professori ja rehtori. Kuka kukin on 1978 (Projekt Runeberg) Lepistön vanhemmat olivat ammattikoulun opettaja Valter Armas Lepistö ja puhelinvälittäjä Evi Helena Lampela. Hän pääsi ylioppilaaksi 1956 ja valmistui filosofian kandidaatiksi 1960, lisensiaatiksi 1963 ja tohtoriksi 1966. Lepistö oli Porin teknillisessä oppilaitoksessa lehtorina 1962–1964 ja yliopettajana 1964–1970. Hän oli Oulun yliopiston matematiikan professori 1971–1973, Tampereen teknillisen korkeakoulun matematiikan apulaisprofessori 1970–1971 ja professori vuodesta 1973 sekä korkeakoulun rehtori vuosina 1985–1996. Lepistö sai vuonna 1993 Tampereen palkinnon, joka myönnetään merkittävästä yhteiskunnallisesta työstä Tampereen hyväksi. == Lähteet == Luokka:Suomalaiset matemaatikot Luokka:Suomalaiset professorit Luokka:Oulun yliopiston professorit Luokka:Tampereen teknillisen yliopiston professorit Luokka:Suomen yliopistojen rehtorit ja kanslerit Luokka:Vuonna 1937 syntyneet Luokka:Vuonna 1996 kuolleet
The Masters 2015

The Masters 2015, sponsorinimeltään Dafabet Masters 2015, oli snookerin kutsuturnaus, joka järjestettiin 11.-18.1.2015 Alexandra Palacessa Lontoossa Englannissa. Turnaukseen pääsi maailmanlistan 16 parasta pelaajaa. Turnaus oli 40. Masters turnaus. Masters turnausta pidetään toiseksi arvokkaimpana turnauksena heti maailmanmestaruusturnauksen jälkeen. Shaun Murphy voitti ensimmäistä kertaa Mastersin, voittamalla finaalissa Neil Robertsonin luvuin 10–2. Marco Fu teki 112. virallisen maksimibreikin avausottelussaan Stuart Binghamia vastaan. Se oli Fun kolmas henkilökohtainen ja myös Masters turnauksen kolmas maksimibreikki, sekä kauden 2014–2015 seitsemäs maksimibreikki. Ronnie O’Sullivan siirtyi Stephen Hendryn ohi kaikkien aikojan sadanbreikki listalla tehden turnauksessa 776. sadanbreikkinsä, kun Hendy teki sadanbreikkejä urallaan 775. O’Sullivan rikkoi myös Hendryn ennätyksen Masters ottelu voittojen määrässä, kun hän voitti 43. kerran Masters ottelunsa tämän vuoden turnauksessa. {{Turnauspuu16 pronssiotteluton |||6| Ricky Walden|4 || Stuart Bingham|3| Marco Fu|6 || Barry Hawkins|1| Ali Carter|6 || Neil Robertson|6| Robert Milkins|4 || Ding Junhui|3| Joe Perry|6 || Mark Allen|6| John Higgins|4 || Judd Trump|4| Stephen Maguire|6 || Mark Selby|5| Shaun Murphy|6 |||6| Marco Fu|1 || Ali Carter|1| Neil Robertson|6 || Joe Perry|4| Mark Allen|6 || Stephen Maguire|4| Shaun Murphy|6 |||1| Neil Robertson|6 || Mark Allen|2| Shaun Murphy|6 || Neil Robertson|2| Shaun Murphy|10 }} ==Sadanbreikit== Breikki Pelaaja 147, 103, 103 Marco Fu 137 Stephen Maguire 132, 120, 104 John Higgins 130 Ali Carter 128, 127, 117, 100 Neil Robertson 127, 127, 103, 103, 102 Shaun Murphy 121 Mark Allen 120, 100 Mark Selby 116, 101, 101, 100 Ronnie O’Sullivan 109 Judd Trump 104, 104 Joe Perry 100 Ricky Walden ==Lähteet== *http://livescores.worldsnookerdata.com/RoundList/Tournament/13788 Luokka:Snookerin ammattilaisturnaukset Luokka:Englannin snooker Luokka:Lontoon urheilu
Arvi Leponiemi

Arvi Kalevi Leponiemi (18. heinäkuuta 1926 Jämijärvi – 1. huhtikuuta 2002 Helsinki) oli suomalainen taloustieteilijä. Hän toimi muun muassa Helsingin kauppakorkeakoulu kansantaloustieteen professorina (1969–1991) ja rehtorina (1981–1990). Leponiemi tuli ylioppilaaksi Kankaanpään yhteislyseosta (1946). Hän valmistui Turun yliopistosta filosofian kandidaatiksi (1949) ja Helsingin yliopistosta valtiotieteen lisensiaatiksi (1961) ja tohtoriksi (1966). Hänen englanninkielinen väitöskirjansa (1966) oli empiirinen tutkimus kansantaloustieteen alalta ja käsitteli rahan kysyntää ja tarjontaa Yhdysvalloissa, Englannissa ja Suomessa vuosina 1949-1962. Työ oli otsikoitu On the demand and supply of money : the evidence from the quarterly time series in the United States, the United Kingdom and Finland 1949-1962. Osana jatko-opintojaan hän teki opintomatkoja Englantiin (1954), Hollantiin (1958) ja Yhdysvaltoihin (1962–1963, Pennsylvanian yliopisto). Helsingin kauppakorkeakoulun ekonometrian dosentti hän oli vuosina 1968–1969. Leponiemi työskenteli Turun yliopiston tiedotussihteerinä (1949–1950) ja Turun Sanomien toimittajana (1949–1950). Hän oli Kansallisen edistyspuolueen (Suomen kansanpuolueen) tiedotussihteeri (1950–1951), sitten Helsingin Sanomien ja Ilta-Sanomien toimittaja (1951–1955). Osuuskassajärjestön tiedotuspäällikkönä hän toimi vuosina 1955–1961 ja tämän jälkeen Kyösti Haatajan rahaston tutkijana ja sihteerinä (1961–1966) sekä tutkimustoimiston johtajana (1967–1968). Leponiemi oli Helsingin kauppakorkeakoulun virkaatekevä professori 1966–1968 ja Helsingin yliopiston oikeustieteellisen tiedekunnan kansantaloustieteen apulaisprofessori 1968–1969 sekä toimi virkaatekevänä apulaisprofessorina vielä vuodet 1969–1974. Helsingin yliopiston virkamiehet ja opettajat Vuodesta 1969 hän oli Helsingin kauppakorkeakoulun professori. Hänen tutkimusalaansa olivat makrotalous ja ekonometriset mallit.Facta 2001 WSOY 1984 10. osa, palsta 86 Leponiemelle myönnettiin useita tunnustuksia toiminnastaan. Hän sai muun muassa Jatkosodan muistomitalin, kutsuttiin Suomalaisen tiedeakatemian jäseneksi (1982), palkittiin Suomen Valkoisen Ruusun ritarikunnan ja Suomen Leijonan ritarikunnan komentajan arvoilla (SVR K, SL K). Artti Pohjanheimo maalasi hänestä muotokuvan Helsingin kauppakorkeakoululle (1991). ==Julkaisut== * Johdatus makrotaloustieteeseen 1972. ==Lähteet== ==Aiheesta muualla== *Kuka kukin on 1978 (Runeberg.org) Luokka:Suomalaiset taloustieteilijät Luokka:Helsingin yliopiston professorit Luokka:Helsingin kauppakorkeakoulun professorit Luokka:Suomalaiset professorit Luokka:Suomen yliopistojen rehtorit ja kanslerit Luokka:Vuonna 1926 syntyneet Luokka:Vuonna 2002 kuolleet
Gustav Malja

Gustav Malja (s. 4. marraskuuta 1995 Malmö) on ruotsalainen moottoriurheilija, jonka isä Mika on suomalainen. Malja aloitti uransa Karting-sarjoissa vuonna 2007 ja voitti lopulta Ruotsin KF3-luokan mestaruuden vuonna 2009. Vuonna 2011 Malja aloitti kilpauransa siirtyen ADAC Formel Masters -sarjaan jossa hän saavutti kauden aikana yhden palkintosijan sijoittuen sarjan 13:ksi. Vuonna 2012 Malja jatkoi samassa sarjassa saavuttaen kolme voittoa, yhden paalupaikan ja 16 palkintosijaa sijoittuen sarjan toiseksi. Vuonna 2013 Malja siirtyi Eurocup Formula Renault -sarjaan saavuttaen neljä pistettä kauden aikana. Samana vuonna hän kilpaili Formula Renault NEC -sarjassa kahdeksan kilpailua. Vuonna 2014 Malja jatkoi Eurocup -sarjassa saavuttaen 49 pistettä sijoittuen sarjan 12:ksi. Samana vuonna hän jatkoi myös NEC -sarjassa voittaen kaksi kilpailua sijoittuen sarjan viidenneksi. Vuonna 2015 Malja kilpaili Formula Renault 3.5 -sarjassa. Samana vuonna hän siirtyi kesken kauden kilpailemaan GP2-sarjaa. Hän ajoi myös kolme kilpailua Euroopan Formula 3 -sarjassa. Vuonna 2016 Malja kilpaili täyden kauden GP2-sarjassa ajaen Rapax -tallissa. Malja ajoi kahdesti palkintopallille ollen toinen Belgian sprinttikilpailussa ja kolmas Italian pitkässä kilpailussa keräten koko kauden aikana 53 pistettä. Hän jatkoi kaudella 2017 Racing Engineering-tallissa. Malja pääsi testaamaan Sauber-tallin F1-autoa elokuussa 2017. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2015 Trident BHR FEA BHR SPR ESP FEA ESP SPR MON FEA MON SPR AUT FEA AUT SPR GBR FEA GBR SPR HUN FEA HUN SPR BEL FEA 10 BEL SPR 18 ITA FEA ITA SPR RUS FEA RUS SPR 1 25. 2015 Rapax BHR FEA 16 BHR SPR 13 ABU FEA 16 ABU SPR C 1 25. 2016 Rapax ESP FEA 9 ESP SPR 10 MON FEA 14 MON SPR 12 EUR FEA 10 EUR SPR Kesk. AUT FEA 13 AUT SPR 16 GBR FEA 22 GBR SPR 19 HUN FEA 13 HUN SPR 14 GER FEA 6 GER SPR 8 BEL FEA 8 BEL SPR 2 ITA FEA 3 ITA SPR 7 MAL FEA 9 MAL SPR 5 ABU FEA Kesk. ABU SPR 14 53 13. == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2017 Racing Engineering BHR FEA 18 BHR SPR 13 ESP FEA 7 ESP SPR 6 MON FEA 6 MON SPR 3 AZE FEA 11 AZE SPR 13 AUT FEA 12 AUT SPR 15 GBR FEA 14 GBR SPR 9 HUN FEA 13 HUN SPR NC BEL FEA 4 BEL SPR 11 ITA FEA 8 ITA SPR 18 JER FEA 14 JER SPR 18 ABU FEA 11 ABU SPR 17 44 13. == Lähteet == Luokka:Ruotsalaiset autourheilijat Luokka:Vuonna 1995 syntyneet Luokka:Formula Renault 3.5 -kuljettajat Luokka:GP2-kuljettajat Luokka:Elävät henkilöt
Níkos Kotziás

Níkos Kotziás (, s. 19. marraskuuta 1950, Ateena) on kreikkalainen Syriza- puolueen poliitikko. Hänet nimitettiin ulkoministeriksi pääministeri Aléxis Tsíprasin hallitukseen Syrizan voitettua vuoden 2015 parlamenttivaalit. Kotziás toimi ennen nimitystään politiikan professorina Pireuksen yliopistossa. == Lähteet == Luokka:Elävät henkilöt Luokka:Kreikan ulkoministerit Luokka:Vuonna 1950 syntyneet
Pános Kamménos

Pános Kamménos (, s. 12. toukokuuta 1965 Ateena) on kreikkalainen Itsenäiset kreikkalaiset -puolueen poliitikko ja puolueen istuva puheenjohtaja. Kamménos nimitettiin puolustusministeriksi pääministeri Aléxis Tsíprasin hallitukseen Syrizan ja Itsenäisten kreikkalaisten muodostettua hallituksen vuoden 2015 parlamenttivaalien jälkeen. Hän erosi tehtävästä tammikuussa 2019 Makedonian nimikiistan sovitun ratkaisun vuoksi, että uusi nimi olisi Pohjois-Makedonia. == Lähteet == == Aiheesta muualla == Luokka:Elävät henkilöt Luokka:Kreikan ministerit Luokka:Puolueiden puheenjohtajat Luokka:Puolustusministerit Luokka:Vuonna 1965 syntyneet
Ilmari Leppälä

Ilmari Lennart Johannes Leppälä (15. marraskuuta 1911 Koivisto – 28. joulukuuta 1982 Helsinki)Ilmari Leppälän kuolinilmoitus (maksullinen artikkeli) Helsingin Sanomat 8.1.1983, HS Aikakone. Viitattu 19.4.2018. oli suomalainen kenraaliluutnantti (ylennys 1970). Hän oli pääesikunnan komentopäällikkö 1967–1970 ja Kaakkois-Suomen sotilasläänin komentaja 1970–1971.Facta 2001 WSOY 1984 10. osa, palsta 89 == Lähteet == Luokka:Suomalaiset kenraalit Luokka:Vuonna 1911 syntyneet Luokka:Vuonna 1982 kuolleet
Alf-Erik Lerviks

Alf-Erik Haraldson Lerviks (s. 17. maaliskuuta 1941 VaasaKuka kukin on 1978 (Runeberg.org)) on suomalainen emeritusprofessori. Hän on ollut Svenska Handelshögskolanin professori vuodesta 1975. Hän on tutkinut kestokulutushyödykkeitä ja markkinoinnin päätöksentekomalleja.Facta 2001 WSOY 1984 10. osa, palsta 95 == Lähteet == Luokka:Svenska handelshögskolanin professorit Luokka:Suomalaiset professorit Luokka:Vuonna 1941 syntyneet Luokka:Elävät henkilöt Luokka:Markkinointitieteilijät
Uppsalan kasvitieteellinen puutarha

Uppsalan kasvitieteellinen puutarha on Ruotsissa Uppsalan kaupungissa sijaitseva kasvitieteellinen puutarha. Puutarhan perusti lääketieteen professori Olof Rudbeck vanhempi nykyisen Linnéträdgårdenin paikalle vuonna 1653, jotta lääketieteen opiskelijat voisivat oppia kasvitiedettä ja tutustua lääkekasveihin.Statens fastighetsverk: Botaniska trädgården, Uppsala Viitattu 28.1.2015. 1600-luvun loppupuolella puutarhassa kasvatettiin yli 1 800 kasvilajia, joista monia kasvatettiin ensimmäistä kertaa Ruotsissa. Puutarha vahingoittui kaupungin palossa vuonna 1702 eikä yliopistolla ollut välineitä sen kunnostamiseen. Kun puutarha lisäksi kärsi toistuvasti tulvista, vuonna 1787 lahjoitti Kustaa III linnan puutarhan yliopistolle uutta kasvitieteellistä puutarhaa varten, jonne sitten siirrettiin kaikki vanhat kasvit. Barokkityyliset suunnitelmat ovat arkkitehti Carl Hårlemanin tekemät. Kuningas lahjoitti rahaa Linneanum-orangerian rakentamista varten ja se on yksi harvoista Ruotsissa, joka on edelleen alkuperäisessä käytössään. Myöhemmin puutarhaa on laajennettu ja restauroitu. Nykyään siellä kasvatetaan 9 000 erilaista kasvilajia ja -lajiketta.Uppsalas museer: Botaniska trädgården Viitattu 28.1.2015. ==Katso myös== * Linnéträdgården ==Lähteet== ==Aiheesta muualla== * Uppsala Universitet: Välkommen till Botaniska trädgården * Linnés Uppsala: Botaniska trädgården – Levande lärobok för alla sinnen Luokka:Uppsala Luokka:Ruotsin nähtävyydet Luokka:Kasvitieteelliset puutarhat
Heikki Leskinen

Heikki Olavi Leskinen (10. lokakuuta 1930 Kurkijoki – 7. joulukuuta 2021) oli suomalainen kielentutkija ja professori.Kuka kukin on 1978 (Runeberg.org) Hän oli Jyväskylän yliopiston suomen kielen professorina vuodesta 1967. Hänen tutkimusalaansa olivat itämerensuomalaisten kielten äänne- ja muotohistoria sekä suomen kielen murteet.Facta 2001 WSOY 1984 10. osa, palsta 97 Hän oli 1966–1970 Helsingin yliopiston humanistisen tiedekunnan dosentti.Helsingin yliopiston virkamiehet ja opettajat == Lähteet == Luokka:Suomalaiset kielitieteilijät Luokka:Suomalaiset professorit Luokka:Jyväskylän yliopiston professorit Luokka:Vuonna 1930 syntyneet Luokka:Vuonna 2021 kuolleet
Suomen Rautatiehistoriallinen Seura

Suomen Rautatiehistoriallinen Seura ry (SRHS) on valtakunnallinen rautatieharrastusta edistävä järjestö. Seuran kotipaikka on Helsinki ja seura julkaisee yhdessä Museorautatieyhdistyksen kanssa Resiina-lehteä ja vaunut.org-verkkosivustoa. Seura järjestää jäsenilleen rautatieaiheisia kerhoiltoja ja matkoja erityisesti sellaisille Suomen rataosuuksille, joilla ei muuten ole matkustajaliikennettä. Seuran kautta järjestetään myös tutustumismatkoja ulkomaisiin rautateihin. Päätavoitteena toiminnassa on olla yhdysside suomalaisille rautatieharrastajille sekä rautatiehistoriallisen tiedon tallentaminen seuran lehteen ja verkkopalveluun. Seura on jäsenenä alan edunvalvontajärjestössä Museorautatieliitto ry:ssä. ==Historia== Yhdistys perustettiin vuonna 1967, ja se toimi vuoteen 1975 nimellä Veturien Ystävät ry. Seuran perustamiseen vaikutti tuolloin käynnissä ollut höyryveturiliikenteen alasajo Suomessa. SRHS:n perustaja ja ensimmäinen puheenjohtaja oli Arne Boström. Resiina-lehti perustettiin kaksi vuotta seuran perustamisen jälkeen. Alkuaikoja leimasi pyrkimys oman kaluston hankintaan, mutta tämä jäi melko varhaisessa vaiheessa paikallisten yhdistysten vastuulle SRHS:n keskittyessä yleiseen rautatiehistorian harrastustoimintaan. Toiminta kuihtui 1970-luvun loppupuolella ja 1980-luvun alkupuolella höyryveturien kadottua rataverkolta. Kari Salon puheenjohtajakaudella 1987-1999 lehden julkaisussa tapahtuneet uudistukset saattoivat jäsenmäärän nousuun 1980-luvun loppuvuosina, ja se on noussut siitä asti vaihtelevalla tahdilla vuosittain. Lari Nylundin puheenjohtajakaudella 2008-2014 jäsenmäärä harppasi merkittävästi ja saavutti ensi kerran 1 000 jäsenen rajan. Seuran pitkäaikainen jäsenyys ei ole harvinaista ja jäsenistössä on yhä useita henkilöitä, jotka ovat olleet toiminnassa mukana alusta asti. SRHS ryhtyi ylläpitämään aiemmin yksityishenkilön hoidossa ollutta Vaunut.org -kuvastoa vuonna 2008. Jo ennen seuran aikoja merkittävässä asemassa ollut sivusto on noussut Suomen johtavaksi rautatieaiheisten kuvien arkistoksi. Hieman myöhemmin seura ilmaantui Facebookiin. ==Lähteet== Luokka: Suomalaiset rautatieyhdistykset Luokka:Helsinkiläiset järjestöt
Inkaliljakasvit

Inkaliljakasvit (Alstroemeriaceae) on kasviheimo koppisiemenisten Liliales- lahkossa. == Tuntomerkit == Inkaliljakasvien lehdet ovat leveälapaisia ja kiertyneet ympäri kannastaan niin, että lavan alapinta on yläpuolella. Kukinto on enemmän tai vähemmän viuhkomainen. == Levinneisyys == Inkaliljakasvit kasvavat Keski- ja Etelä-Amerikassa sekä Itä-Australiassa, Tasmaniassa ja Uudessa-Seelannissa. == Luokittelu == Inkaliljakasveihin kuuluu viisi sukua ja 170 lajia, jotka jaetaan kahteen tribukseen: * Alstroemerieae-tribuksen kasveilla on turvonneita vararavintojuuria, kierteinen lehtiasento ja vastakohtaiset kukat, jotka ovat lehtien tavoin kiertyneet ylösalaiseen asentoon; ne sijaitsevat lähes sarjamaisissa kukinnoissa tai yksittäin. Kehälehdet ovat pilkullisia, ja sisäkiehkuran kehälehdissä on usein mettä erittävä kynsi. Sikiäin on kehänalainen ja siinä on paljon siemenaiheita. Hedelmä on kotamainen tai avautumaton. Tribus käsittää kolme sukua ja 165 lajia. Tiukusarjojen (Bomarea) lajit ovat kiipeileviä köynnöksiä, ja lajeja on 100. Inkaliljoja (Alstroemeria) on 65 lajia. Tribus kasvaa Keski- ja Etelä- Amerikan trooppisissa ja lauhkeissa osissa. * Luzuriageae käsittää pensasmaisia tai könnösmäisiä lajeja, joilla on vaihtelevassa määrässä puutuneet varret. Lehdet ovat kahdessa rivissä ja ruodillisia tai ruodittomia; tuppi on avonainen. Kukat ovat nivelikäsperäisiä, huomaamattomia, valkoisia ja vastakohtaisia; ryhmityneet kukinnoiksi. Eräillä lajeilla kehä on pieni. Sikiäin on kehänpäällinen ja siinä on muutamia tai paljon siemenaiheita. Hedelmä on marja, ja siemenet ovat pyöreitä. Tribuksen kaksi sukua ja viisi lajia kasvavat Etelä-Amerikassa Perusta Tulimaahan, Falklandinsaarilla sekä Uudessa-Seelannissa, Kaakkois-Australiassa ja Tasmaniassa. === Suvut === Heimon suvut ovat: * Alstroemeria L. – inkaliljat eli alströmeriat * Bomarea Mirb. – tiukusarjat * Drymophila R.Br. * Leontochir Phil. * Luzuriaga Ruiz & Pavon * Schickendantzia Pax == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Suomen Lajitietokeskus: Alstroemeriaceae * Luokka:Kasviheimot
Pessac

Pessac on Ranskan kunta ja Bordeaux’n lounainen esikaupunki. Se kuuluu Akvitanian hallintoalueen Gironden departementin Bordeaux’n arrondissementtiin. Vuoden 2012 väestölaskennan mukaan Pessacissa oli 59 223 asukasta. Pessac on Bordeaux’n toiseksi suurin esikaupunki Mérignacin jälkeen. Pessacin koillispuolella sijaitsevan Bordeaux’n lisäksi naapurikuntia ovat idässä Talence, kaakossa Gradignan, etelässä Canéjan, lounaassa Cestas, lännessä Saint-Jean-d’Illac ja pohjoisessa Mérignac. Pessacissa toimii kolme korkeakoulua: L’Université Montesquieu Bordeaux IV, L’Université Michel de Montaigne Bordeaux III ja L’Institut d’études politiques de Bordeaux. Pessacin läntinen osa kuuluu suureen Landesin metsäalueeseen (La forêt des Landes), joka on Euroopan suurin rannikkomäntymetsä. Pessac on elokuvaohjaaja Jean Eustachen (1938–1981) syntymäkaupunki. Luokka:Gironden kunnat Luokka:Ranskan kaupungit
Parempuyre

Parempuyre [paʁɑ̃pɥiʁ] on Ranskan kunta ja Bordeaux’n pohjoinen esikaupunki Garonne-joen länsirannalla. Se kuuluu Akvitanian hallintoalueen Gironden departementin Bordeaux’n arrondissementtiin. Vuoden 2012 väestölaskennan mukaan Parempuyressa oli vajaat 8 000 asukasta. Luokka:Gironden kunnat Luokka:Ranskan kaupungit
Canmore

Canmore on Albertan provinssissa Kanadassa sijaitseva kaupunki. Se sijaitsee noin 80 kilometriä länteen provinssin suurimmasta kaupungista Calgarysta. Se sijaitsee Bow Valley -laaksossa osan Kalliovuorista välissä. Vuonna 2011 Canmoren asukasluku oli 12 288, mikä tekee kaupungista Albertan yhdeksänneksi runsasväkisimmän paikkakunnan. 1900-luvulla Canmoressa on ollut hiilikaivostoimintaa. Vuonna 1965 kahden tuhannen asukkaan Canmore julistettiin kaupungiksi. Canmore on tunnettu talviurheilukaupunki. Siellä järjestettiin Calgaryssä pidettyjen talviolympialaisten 1988 maastohiihtokilpailut. Se on ollut myös sekä maastohiihdon että ampumahiihdon maailmancup-kalenterissa. == Lähteet == * http://canmore.ca/ Luokka:Albertan kaupungit Luokka:Talviolympialaiset 1988
Maria Gräfnings

Maria Gräfnings (s. 29. lokakuuta 1985 Falun) on ruotsalainen maastohiihtäjä. Seuratasolla Gräfnings edustaa Falun Borlänge SK:ta. Gräfnings debytoi maastohiihdon maailmancupissa Borlängessä maaliskuussa 2006 sijoittuen vapaan sprintissä sijalle 43. Ensimmäiset maailmancupin pisteensä hän keräsi Jällivaarasta joulukuussa 2012 sijoituttuaan 10 kilometrin vapaan hiihtotavan kilpailussa sijalle 28. Gräfningsin paras sijoitus maailmancupin osakilpailussa on 18. sija Rybinskin yhdistelmäkilpailusta tammikuulta 2015. == Lähteet == * Luokka:Ruotsalaiset maastohiihtäjät Luokka:Vuonna 1985 syntyneet Luokka:Elävät henkilöt
Linnéträdgården

thumb|300px|Linnéträdgården Linnéträdgården on Ruotsissa Uppsalan kaupungissa sijaitseva puutarha. Se esittelee sekä 1700-luvun kasvitieteellisten puutarhojen tyyliä että Carl von Linnén elämää ja toimintaa. Puutarhan perusti Olof Rudbeck vanhempi vuonna 1655 ja se oli Ruotsin ensimmäinen kasvitieteellinen puutarha. Alue oli nykyistä pienempi ja kasvilajeja tai -lajikkeita puutarhassa oli melkein 2 000. Puutarhan suuruudenaika oli Carl von Linnén johdon aikana vuosina 1741–1778. Kun hänet nimitettiin professoriksi vuonna 1741, hän laajennutti paikasta yhden Euroopan johtavista kasvitieteellisistä puutarhoista, josta löytyi noin 3 000 kasvilajia. Monille Linnén oppilaille opetettiin siellä kasvitiedettä ennen kasvinkeruumatkoille lähtöä. Kun puutarhassa kärsittiin toistuvista tulvista, Kustaa III lahjoitti vuonna 1787 Uppsalan linnan puutarhan yliopistolle, ja Uppsalan kasvitieteellinen puutarha siirrettiin sinne. Vanha puutarha lopetettiin 1802 ja muutettiin sitten puistoksi.. Vuonna 1923 se nimettiin Linnéträdgårdeniksi, kun se oli rekonstruoitu Carl Hårlemanin korjaamien alkuperäissuunnitelmien mukaiseksi. Puutarha oli Svenska Linnésällskapetin hoidossa vuoteen 1977 asti, jolloin se luovutettiin talousvaikeuksien vuoksi Uppsalan yliopistolle.UNT.se: Linnémuseets framtid utreds Viitattu 28.1.2015. ==Katso myös== * Uppsalan kasvitieteellinen puutarha ==Lähteet== ==Aiheesta muualla== * Uppsala universitet: Linnéträdgården * Linnés Uppsala: Linnéträdgården – En unik oas mitt i stadens brus * Linnés vänner: Linnéträdgården Luokka:Uppsala Luokka:Ruotsin nähtävyydet Luokka:Kasvitieteelliset puutarhat
Marib (maakunta)

Maribin maakunta (, Ma'rib) on yksi Jemenin maakunnista. Maakunta on nimetty sen hallinnollisen keskuksen, Maribin, mukaan. Maakunnan pinta-ala on noin 17 500 neliökilometriä ja vuonna 2012 sen asukasluku oli 296 100. Marib jakautuu 14 piirikuntaan. Maakunta on perustettu vuonna 1984. Maribin kaupunki oli muinaisen Saban kuningaskunnan keskusta. Sen tulvavesipato mahdollisti maanviljelyn autiomaassa, mutta 500-luvulla maustekauppa hiipui ja Maribin pato murtui, mikä köyhdytti alueen. Vasta 1900-luvun loppupuolen öljynporaus on tuonut uutta vaurautta alueelle. Saban kuningaskunnan muinaisjäännökset Maribissa on on Unescon maailmanperintökohde vuodesta 2023. ==Lähteet== Luokka:Jemenin maakunnat
Durlești

Durlești () on kaupunki Moldovan pääkaupunki Chișinăun kaupunkipiirissä. Durlești on pientalovaltainen kaupunki, joka sijaitsee Chișinăun länsireunalla. Keskustojen (kaupungintalojen) välinen etäisyys on vajaa seitsemän kilometriä. Durleștissa asuu noin 2,5 prosenttia eli 19 800 koko Chișinăun kaupunkipiirin 804 500 asukkaasta (2014). Kaupungin asukasluku on kasvussa; vuonna 2004 asukkaita oli 15 395. == Lähteet == ==Aiheesta muualla== *Durlești Wikimapiassa (wikimapia.org) *Durleștiin liittyviä verkkouutisia (publika.md) Durlești
Suomi kutsuu, Finland Calling

Suomi kutsuu, Finland calling oli yhdysvaltalainen suomenkielinen television varieteeohjelma, jota esitettiin Michiganin osavaltiossa WLUC-TV-kanavalla vuosina 1962–2015. Ohjelmassa esitettiin suomalaista kansanmusiikkia, haastateltiin Suomesta matkustaneita vieraita ja esitettiin kuvamateriaalia Suomesta. Ohjelmaa lähetettiin Marquetten kaupungin televisioasemalta Ylä- Michiganista ja sen juontajana toimi Carl Pellonpaa koko ohjelman historian ajan.Carl Pellonpaa: Finland Calling Suomi kutsuu, Finland calling on Yhdysvaltojen televisiohistorian pisimpään esitetty puheohjelma, pisimpään esitetty vieraskielinen ohjelma ja se oli maan ainoa suomenkielinen ohjelma.‘FINLAND CALLING’: THE LONGEST-RUNNING TV TALK SHOW Ohjelman viimeinen jakso esitettiin 29. maaliskuuta 2015. == Historia == Ohjelma aloitettiin alun perin mainostamaan paikallisen matkatoimiston Suomen matkoja. 1960-luvun väestönlaskentatietojen mukaan tuolloin Ylä-Michiganin niemimaan asukkaista neljäsosa oli ensimmäisen tai toisen sukupolven suomalaissiirtolaisia. Ohjelmasta tuli nopeasti suosittu ja sen kesto kasvoi pian puolesta tunnista tuntiin. Carl Pellonpaa juonsi ohjelmaa yhtäjaksoisesti joka viikko lukuun ottamatta yhdeksän kuukauden taukoa 1963. Hän jäi eläkkeelle televisioasemalta vuonna 1995, mutta jatkoi yhä juontajan tehtäviään.Finland Calling with Carl Pellonpaa...The Upper Peninsula's Link To Finland Suomi kutsuu, Finland calling kuvattiin yksinkertaisessa studiossa, jossa Pellonpaa haastatteli vieraitaan taustallaan Suomen kartta, valokuvia ja tekokukkia. Hän puhui haastateltaviensa kanssa suomea ja tulkkasi myös puhuttuja asioita lyhyesti englanniksi. Ohjelman vieraina kävi sekä arvovieraita että tavallisia suomalaisia. Ohjelma sponsoroi useita tanssiaisia ja ryhmämatkoja Suomeen. Carl Pellonpaa palkittiin vuonna 1988 Suomen Valkoisen Ruusun ritarikunnan kunniamerkillä ja vuonna 2012 Siirtolaisinstituutin John Morton -palkinnolla.Amerikansuomalainen tv-toimittaja Carl Pellonpää palkittiin == Lähteet == ==Aiheesta muualla == *Videonäyte ohjelmasta Vimeo-sivustolla Luokka:Yhdysvaltalaiset keskusteluohjelmat Luokka:Viihdeohjelmat Luokka:Amerikansuomalainen kulttuuri Luokka:1960-luvun televisiosarjat
Noël Ott

Noël Ott (s. 15. tammikuuta 1994 Sattel) on sveitsiläinen beachfutispelaaja. Hän edustaa kotimaansa Grasshopper CZ:aa ja pelaa myös Sveitsin beachfutismaajoukkueessa. 173 senttimetriä pitkä Ott on pelipaikaltaan hyökkääjä. Ott edusti vuodet 2009-2013 Havane Shotsia. Vuonna 2014 hän siirtyi maansa pääsarjassa pelaavaan Grasshopper CZ:ään. Hänet valittiin kaudella 2012 sarjan parhaaksi pelaajaksi ja seuraavalla kaudella hän oli sarjan paras maalintekijä. Sveitsin beachfutismaajoukkueessa Ott debytoi vuonna 2012. Kaudella 2014 hän teki Euro Beach Soccer Leaguessa 21 maalia ja kauden päätyttyä hänet valittiinkin kauden parhaaksi pelaajaksi. Marraskuussa 2014 Ott valittiin vuoden parhaaksi nuoreksi pelaajaksi maailmassa. Vuoden 2015 MM- kilpailuissa Espinhossa Ott teki kahdeksan maalia ja sai turnauksen kolmanneksi parhaan maalintekijän Bronze Shoe -palkinnon. == Lähteet == * http://www.beachsoccer.com/news/731 * http://www.beachsoccer.com/news/1184 * http://www.beachsoccer.com/players/Noel%20Ott Luokka:Sveitsiläiset beachfutispelaajat Luokka:Vuonna 1994 syntyneet Luokka:Elävät henkilöt
André André

André Filipe Brás André (s. 26. elokuuta 1989 Vila do Conde) on portugalilainen jalkapalloilija, joka edustaa kotimaansa Primeira Ligassa pelaavaa FC Portoa. Oikeajalkainen André on pelipaikaltaan keskikenttäpelaaja. Hän kuuluu myös Portugalin jalkapallomaajoukkueeseen. == Ura == === Seurajoukkueura === André aloitti uransa aikuisten tasolla vuonna 2008 toiseksi korkeimman sarjatason Segunda Ligan Varzim SC:ssä, jota edusti vuoteen 2010 asti pelaten 49 ottelua ja viimeistellen kuusi maalia. Heinäkuussa 2010 André siirtyi Espanjan pääsarjassa pelanneen Deportivo de La Coruñan kakkosjoukkueeseen. Hän pelasi seuran paidassa vain kolme ottelua ja palasi tammikuussa 2011 takaisin vanhaan seuraansa Varzim SC:hen. André edusti Varzimia puolitoista vuotta pelaten 37 ottelua, joissa syntyi 12 osumaa. Kesällä 2012 André siirtyi Primeira Ligan Vitória SC:hen, jossa hän teki pääsarjadebyyttinsä elokuussa 2012 Sporting CP:tä vastaan. Avausmaali syntyi saman vuoden joulukuussa SC Olhanensea vastaan. Ensimmäisellä kaudellaan André teki 24 pelissä yhden maalin. Toisella kaudellaan André debytoi Eurooppa- liigassa pelaten siellä kuusi ottelua, joissa syntyi yksi maali. Primeira Ligassa maaleja kertyi 26 ottelussa neljä kappaletta. Kolmannella kaudellaan eli kaudella 2014–2015 André onnistui maalinteossa 11 kertaa 31 pelaamassaan ottelussa. Yhteensä André pelasi Vitórian paidassa 81 ottelua tehden 16. Heinäkuussa 2015 André siirtyi saman sarjan FC Portoon. Hän debytoi Mestarien liigassa saman vuoden syyskuussa. === Maajoukkueura === André pelasi Portugalin alle 19-vuotiaiden maajoukkueen paidassa vuonna 2008 yhden ottelun. Portugalin jalkapallomaajoukkueessa André debytoi maaliskuussa 2015 ystävyysottelussa Kap Verdeä vastaan. Avausmaalinsa hän teki marraskuussa 2015 ystävyysottelussa Luxemburgin verkkoon. == Lähteet == * * http://www.national- football-teams.com/player/59005/Andre_Andre.html Luokka:Portugalilaiset jalkapalloilijat Luokka:Vuonna 1989 syntyneet Luokka:Elävät henkilöt
Saint-Quentin

Saint-Quentin [sɛ̃ kɑ̃t̪ɛ̃] on Ranskan kunta ja noin 56 000 asukkaan kaupunki Somme-joen varrella Ranskan pohjoisosassa, noin 130 kilometriä Pariisista koilliseen. Se kuuluu Hauts-de-Francen hallintoalueen Aisnen departementtiin ja on sen ylivoimaisesti suurin kaupunki. Saint-Quentinin kaupungintalo on vuonna 1509 valmistunut koristeellinen goottilaistyylinen rakennus, jossa on 173 veistosta. Saint-Quentinin rautatieasemalta on yhteydet muun muassa Pariisiin, Reimsiin, Amiensiin ja Lilleen. Moottoritie A26 motorway kulkee kaupungista Reimsiin ja Calais’hen, tie A29 Amiensiin. Luokka:Aisnen kunnat Luokka:Ranskan kaupungit
Blood Mantra

Blood Mantra on Decapitatedin kuudes studioalbumi, joka julkaistiin 26. syyskuuta 2014. Kappaleesta "Instinct" kuvattiin musiikkivideo. == Kappaleet == # # # # # # # # # == Kokoonpano == * Rafał Piotrowski – laulu * Wacław Kiełtyka – kitara, harmonikka * Paweł Pasek – bassokitara * Michał Łysejko – rummut == Arvostelut == * About.com: About.com: Album review * Blabbermouth: 8.5/10Blabbermouth: CD review * Imperiumi.net: 8.5/10Imperiumi.net: Levyarvio * Kaaoszine: 8–/10Kaaoszine: Levyarvio == Lähteet == == Aiheesta muualla == * * Blood Mantra discogs.com -sivustolla Luokka:Decapitatedin albumit Luokka:Vuoden 2014 albumit
George Bell

George Kennedy Allen Bell (4. helmikuuta 1883 - 3\. lokakuuta 1958) oli Chichesterin piispa, Canterburyn tuomiokirkon dekaani, Yhdistyneen kuningaskunnan parlamentin ylähuoneen jäsen sekä ekumenian uranuurtaja. Piispa Bell tunnetaan ilmamarsalkka Arthur Harrisin Saksan asutuskeskuksiin johtamien yöllisten terroripommitusten vastustajana. Hän oli saksalaisen vastarintaliikkeen tukija. == Ekumeeniset ponnistelut rauhan eteen == Bell yritti jo ennen sotaa varoittaa Eurooppaa natsien suunnitelmista. Sodan sytyttyä Bell toi Britannian hallitukselle tietoja saksalaisesta vastarintaliikkeestä natsihallintoa vastaan. Bell oli sodan aikanakin yhteydessä saksalaiseen vastarintaliikkeeseen ja koetti hankkia sille tukea Saksan ulkopuolelta. Lisäksi hän pyrki pelastamaan juutalaisia natsien vainolta. Bonhoeffer, 2013. Prologi, sivut 9–12 Piispa Bell järjesti 27. heinäkuuta 1945 Holy Trinity -seurakunnassa Lontoossa muistojumalanpalveluksen Flossenbürgin keskitysleirillä 9. huhtikuuta teloitetun ystävänsä Dietrich Bonhoefferin muistolle. ==Lähteet== * === Viitteet === Luokka:Chichesterin piispat Luokka:Yhdistyneen kuningaskunnan ylähuoneen jäsenet Luokka:Vuonna 1883 syntyneet Luokka:Vuonna 1958 kuolleet
From the Depths of Darkness

From the Depths of Darkness on norjalaisen black metal -yhtye Burzumin kokoelma-albumi, joka julkaistiin joulukuussa 2011 levymerkillä Byelobog Productions. Se sisältää uudelleennauhoitettuja kappaleita yhtyeen kahdelta ensimmäiseltä studioalbumilta Burzum (1992) ja Det Som Engang Var (1993) sekä kolme uutta kappaletta. == Kappaleet == # # # # # # # # # # # == Kokoonpano == * Varg Vikernes – laulu, kitara, syntetisaattori, rummut, bassokitara * Pytten – äänittäjä * Davide Bertolini – tuottaja, äänittäjä * Naweed Ahmed – masteroija == Arvostelut == * Imperiumi.net: Imperiumi.net: Levyarvio * Lammaszine: neutraaliLammaszine.fi: Levyarvio == Lähteet == == Aiheesta muualla == * * From the Depths of Darkness discogs.com -sivustolla *"From The Depths of Darkness" @ Burzum.org Luokka:Vuoden 2011 kokoelma-albumit Luokka:Burzumin albumit
Edgar Lungu

Edgar Chagwa Lungu (s. 11. marraskuuta 1956 Ndola) on sambialainen poliitikko ja maan presidentti vuodesta 2015 vuoteen 2021. Lungu toimi puolustusministerinä ennen presidentin virkaa. Lungu valittiin presidentiksi presidentinvaalissa 2015 hänen saatuaan 48,33 prosenttia äänistä. Hän oli Isänmaallisen rintaman ehdokas. UPND-puolueen vastaehdokas Hakainde Hichilema sai 46,67 prosenttia äänistä. Ennenaikaiset vaalit järjestettiin edellisen presidentti Michael Satan kuoleman vuoksi ja kausi oli vain 1,5 vuoden mittainen. Elokuussa 2016 Lungu valittiin uudelleen presidentiksi 50,35 % ääniosuudella. Hänen vastaehdokkaanaan oli jälleen Hichilema, joka sai äänistä 47,67 % ja syytti vaaleja vilpillisyydestä. Oikeus kuitenkin hylkäsi opposition kanteen ja Lungu vannoi virkavalansa 13. syyskuuta 2016. Hänen kaudellaan Sambia on kärsinyt talousongelmista. Lungu on koulutukseltaan juristi. ==Lähteet== Luokka:Sambian presidentit Luokka:Puolustusministerit Luokka:Vuonna 1956 syntyneet Luokka:Elävät henkilöt
Al Dali (maakunta)

Al Dalin maakunta ( , Aḍ Ḍāli') on yksi Jemenin maakunnista. Maakunta on nimetty sen hallinnollisen keskuksen Al-Dalin mukaan. Maakunnan pinta-ala on noin 4 000 neliökilometriä ja vuonna 2012 sen asukasluku oli 585 700. Al Dalin maakunta on muodostettu vuonna 1998 osista Ibbiä, Lahijia ja Taizzia. Maakunta sijaitsee ylänköalueella ja osassa sitä on hyvät edellytykset maanviljelylle. Taloudellisesti tärkein viljelykasvi on kahvi. ==Piirikunnat== Maakunta on jaettu yhdeksään piirikuntaan: *Al Dali *Al Azariq *Al Husha *Al Hussein *Aš- Šuayb *Damt *Jahaf *Juban *Qa'atabah ==Lähteet== == Aiheesta muualla == Luokka:Jemenin maakunnat
Al Jawf

Al Jawf ( ; myös al Ǧauf, al Džauf ja al Jauf) on usean paikan nimi: *Al Jawf, Saudi-Arabian provinssi *Al Jawf, kaupunki Saudi-Arabiassa *Al Jawf, Jemenin maakunta *Al Jawf, kaupunki Jemenissä *Al Jawf, kaupunki Libyassa
Melissa Benoist

Melissa Marie Benoist (s. 4. lokakuuta 1988Next Gen Fall TV. The Hollywood Reporter 28.8.2015. Viitattu 16.7.2016. Houston, Texas) on yhdysvaltalainen laulaja ja näyttelijä, joka tunnetaan televisiosarjoista Glee ja Supergirl sekä elokuvasta Whiplash (2014). == Varhainen elämä == Melissa Benoist syntyi Houstonissa ja kasvoi Littletonin kaupungissa Coloradossa. Hänen vanhempansa ovat Jim ja Julie Benoist ja hänellä on kaksi siskoa, Jessica ja Kristina. Valmistuttuaan Arapahoe High Schoolista Benoist muutti New Yorkiin opiskelemaan Marymount Manhattan Collegeen. Nuorena hän näytteli kotikaupunkinsa paikallisessa teatterissa ja myöhemmin Marymountissa parissa produktiossa. Benoist valmistui collegesta vuonna 2011.From MMC to McKinley High: Alumna Melissa Benoist Viitattu 29.12.2016. == Ura == Benoist teki elokuvadebyyttinsä vuoden 2008 elokuvassa Tennessee. Vuonna 2012 hän koe- esiintyi televisiosarjaan Glee laulamalla Regina Spektorin ”Fidelityn”, Sara Bareillesin kappaleen ”King of Anything” sekä yhden kappaleen Colbie Caillatilta. Tuottajat etsivät pitkäaikaisempaan rooliin kykenevää henkilöä, ja Benoist valittiin. Hän esiintyi sarjan neljännellä ja viidennellä tuotantokaudella. Tammikuussa 2015 Benoist valittiin Supergirl- supersankarisarjan nimirooliin Terästytöksi. Sarjan esittäminen alkoi Yhdysvalloissa lokakuussa 2015. Benoist on näytellyt pienissä rooleissa myös televisiosarjoissa kuten Blue Bloods, Kova laki: Erikoisyksikkö, Isänmaan puolesta ja Good Wife. Hän on myös esiintynyt Coca-Colan mainoksessa. == Yksityiselämä == Benoist meni naimisiin Glee-näyttelijä Blake Jennerin kanssa kolmen vuoden seurustelun jälkeen vuonna 2015. Joulukuussa 2016 hän haki eroa Jenneristä vedoten ylitsepääsemättömiin erimielisyyksiin. Vuonna 2019 Benoist meni naimisiin näyttelijä Chris Woodin kanssa. Syyskuussa 2020 syntyi heidän esikoispoikansa. == Filmografia == Elokuvat Vuosi Elokuva Rooli Huom. 2008 Tennessee Laurel 2014 Whiplash Nicole 2015 Danny Collins Jamie 2015 The Longest Ride Marcia 2015 Band of Robbers Becky Thatcher 2016 Low Riders Lorelai 2016 Ajojahti Katherine Russell 2017 Billy Boy Jennifer 2017 Sun Dogs Tally Petersen 2019 Jay and Silent Bob Reboot Televisio Vuosi Sarja Rooli Jaksot 2010 Kova laki: Rikollinen mieli Jessalyn Kerr ”Delicate” 2010 Blue Bloods Renee ”Privilege” 2010 Kova laki: Erikoisyksikkö Ava ”Wet” 2010 Good Wife Molly ”Nine Hours” 2011 Isänmaan puolesta Stacy Moore ”Grace”, ”Clean Skin” 2012–2014 Glee Marley Rose 35 jaksoa (kaudet 4–5) 2015–2021 Supergirl Kara Danvers / Terästyttö Päärooli 2016–2018 The Flash Kara Danvers / Terästyttö 4 jaksoa 2016–2018 Arrow Kara Danvers / Terästyttö 3 jaksoa 2016–2018 Legends of Tomorrow Kara Danvers / Terästyttö ”Invasion!”, ”Crisis on Earth-X” 2019 Batwoman Kara Danvers ”Crisis on Infinite Earths, Part Two” ==Lähteet== ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset laulajat Luokka:Vuonna 1988 syntyneet Luokka:Elävät henkilöt
Villejuif

Villejuif [vilʒɥif] on Ranskan kunta ja Pariisin esikaupunki 7 kilometriä Pariisin keskustasta etelään. Se kuuluu Île-de-Francen hallintoalueen Val-de- Marnen departementtiin ja siellä asuu noin 57 000 ihmistä. Villejuifissa sijaitsevat Pariisin metrolinjan 7 asemat Villejuif – Léo Lagrange, Villejuif – Paul Vaillant-Couturier ja linjan pääteasema Villejuif – Louis Aragon. Villejuifissa toimii kolme merkittävää sairaalaa: syöpätutkimussairaala Institut Gustave Roussy sekä Paul-Broussen ja Paul Guiraud’n sairaalat. Kaupungissa sijaitsevia yksityisiä korkeakouluja ovat tietotekniikka-alan EFREI (École Française d’Électronique et d’Informatique) ja EPITA (École pour l’informatique et les techniques avancées) sekä biotekniikka-alan ISBP (Institut Sup’Biotech de Paris). Luokka:Val-de-Marnen kunnat Luokka:Ranskan kaupungit
Sakaka

Sakaka () on keidas ja kaupunki muinaisella Välimereltä Arabian niemimaan keski- ja eteläosiin johtavalla karavaanireitillä. Se sijaitsee Nafudin aavikon pohjoispuolella ja al-Jawfin keitaan koillispuolella. Nykyään Sakaka on Saudi-Arabian luoteisosan al-Jawfin provinssin pääkaupunki. Kaupungin väkiluku on kehittynyt Saudi-Arabian väestönlaskentojen mukaan seuraavasti: 65 793 (1992), 122 686 (2004) ja 150 257 (2010). Kaupungissa on noin kolmannes provinssin väestöstä (440 009 as. vuonna 2010). Saudihallinnon maataloustuen seurauksena keidasalueen päätuotteita ovat taatelit ja meijerituotteet. Yksi seudun arkeologisista kohteista on Rajajil, muinaisesta Thamudin kulttuurista muistuttavat, aikansa graffitilla koristellut noin kolmimetriset kivipaadet 25 kilometrin päässä Sakakan kaupungista. Niiden tarkoitusta ei tiedetä. Kivipaasia on kutsuttu jopa Saudi-Arabian Stonehengeksi. Kaupungissa vallitsee aavikkoilmasto. Vuorokauden ylin lämpötila vaihtelee vuoden mittaan 16–41 °C:n välillä ja alin lämpötila 4–25 °C:n välillä. Viilein kuukausi on tammikuu ja lämpimin elokuu. Vuosittainen sadanta on noin 60 millimetriä. Suurimmat sateet saadaan lokakuun ja huhtikuun välillä. Toukokuun ja syyskuun aikana ei sada juuri lainkaan. ==Lähteet== Luokka:Saudi-Arabian kaupungit Luokka:Keitaat
Rîșcani

Rîșcani () on kaupunki ja Rîșcanin piirin keskus Pohjois-Moldovassa. Kaupunki sijaitsee runsas 30 kilometriä Pohjois-Moldovan keskuskaupunki Bălțista luoteeseen. Pääkaupunki Chișinău on maanteitse (valtatietä M14 seuraten) runsas 170 kilometriä. Kaupunkiin ei ole rautatieyhteyttä; lähin Moldovan rautateiden rautatieasema on Drochiassa, 19 kilometriä idempänä. Rîșcanissa on noin 13 500 ja koko maaseutuvaltaisessa piirissä 68 700 asukasta (2014). Kaupunki on kasvanut viidenneksellä viime vuosikymmenen aikana; vuonna 2004 asukkaita oli 11 101. Rîșcanissa on lukuisia kahviloita ja ravintoloita, mutta siellä ei ollut hotellia (2010). Siellä on myös maansa mestaruussarjaan toisinaan yltävän kaupungin jalkapalloseuran käyttämä yleisurheilustadion. Kuva:Liceul teoretic Liviu Damian din Rîşcani.JPG|Lyseo. Kuva:Microbuz ce deserveşte transportul public local.JPG|Paikallisliikenteen pikkubussi. == Lähteet == ==Aiheesta muualla== *Piirin yhteenveto ("passi") (riscani.md) *Vremea în Rîşcani, säätila Rîșcanissa (meteo2.md) Rîșcani)
Níkos Voútsis

Níkos Voútsis (, s. 4. maaliskuuta 1951, Ateena) on kreikkalainen Syriza- puolueen poliitikko. Hänet nimitettiin sisä- ja hallintouudistusministeriksi pääministeri Aléxis Tsíprasin hallitukseen Syrizan voitettua vuoden 2015 parlamenttivaalit. Voútsis on toiminut kansanedustajana Kreikan parlamentissa vuodesta 2012 lähtien. ==Lähteet== Luokka:Kreikan ministerit Luokka:Vuonna 1951 syntyneet Luokka:Elävät henkilöt
Bondy

Bondy [bɔ̃di] on Ranskan kunta Pariisin koillisella esikaupunkivyöhykkeellä 11 kilometriä Pariisin keskustasta itäkoilliseen. Se kuuluu Île-de-Francen hallintoalueen Seine-Saint-Denis’n departementtiin ja siellä asuu yli 50 000 ihmistä. Bondyn naapurikunnat ovat Aulnay-sous-Bois, Les Pavillons-sous-Bois, Villemomble, Rosny-sous-Bois, Noisy-le-Sec, Bobigny, Drancy ja Le Blanc- Mesnil. Bondy tunnetaan niin jalkapallosta kuin sosiaalisistakin ongelmista. Bondyyn kulkee RER-juna E. == Lähteet == Luokka:Seine-Saint-Denis’n kunnat Luokka:Ranskan kaupungit
The Apocalyptic Triumphator

The Apocalyptic Triumphator on Archgoatin kolmas studioalbumi, joka julkaistiin 26. tammikuuta 2015. Se nousi Suomen virallisen listan sijalle 6. Albumin kansitaiteen on toteuttanut Chris Moyen. == Kappaleet == # # # # # # # # # # # # == Kokoonpano == * Lord Angelslayer – bassokitara, laulu * Ritual Butcherer – kitara * Sinisterror – rummut == Arvostelut == * Imperiumi.net: 7.5/10Imperiumi.net: Levyarvio * Kaaoszine.fi: 10/10Kaaoszine.fi: Levyarvio * Metalliluola: 7+/10 == Lähteet == == Aiheesta muualla == * * Luokka:Archgoatin albumit Luokka:Vuoden 2015 albumit
Dondușeni

Dondușeni (, ) on pikkukaupunki ja Dondușenin piirin keskus Pohjois- Moldovassa. Kaupunki sijaitsee noin 75 kilometriä Pohjois-Moldovan keskuskaupunki Bălțista pohjoiseen. Pääkaupunki Chișinăuhun on noin 215 kilometriä. Dondușenissa on noin 10 600 ja koko maaseutuvaltaisessa piirissä 43 700 asukasta (2014). Kaupunki on kasvanut hieman viime vuosikymmenen aikana; vuonna 2004 asukkaita oli 9 801. Kaupungin kautta kulkee Moldovan rautateiden pohjoisosan ratayhteys Bălți-Drochia-Dondușeni-Ocnița (Ukrainan vastainen rajakaupunki pohjoisessa). Kaupungin kehitys liittyy läheisesti tämän ratayhteyden rakentamiseen. Seutu oli 1800-luvun lopussa osa Venäjän keisarikunnan Bessarabian kuvernementtiä. Rakentaminen alkoi vuonna 1888 ja rata valmistui 1893. Syksyllä 1893 junaliikenne alkoi ja tätä vuotta pidetäänkin Donduşenin lähtösysäyksenä, sillä radalle pystytettiin asema tällä nimellä. Vuosina 1902–1905 aseman läheisyyteen rakennettiin pumppuasema ja vesitorni, kaksi viljavarastoa lastauslaitureineen, kaksi kilometriä tietä ja kolme taloa. Tämän jälkeen nykyisin Itsenäisyyden katuna tunnetun tien molemmille puolille nousivat ensimmäiset yksityiset asuintalot. Vuonna 1910 alettiin markkinoiden pito ja vuonna 1915 perustettiin ensimmäiset käsityö- ja liikeyritykset.Istorie donduseni.md, viitattu 29.1.2015, Vuonna 1918 Bessarabia liitettiin osaksi Romaniaa. Asemanseutu kasvoi erityisesti 1930-luvulla. Vuonna 1940 paikkakunnalla oli jo 1 314 asukasta. 22.kesäkuuta 1941 alkoi 1 418 päivää kestäneet sotatoimet Saksan ja Neuvostoliiton välillä. Sotaa seurasivat vuosien 1946–1947 nälänhätä, vuoden 1949 stalinistiset karkotukset Siperiaan ja pakkokollektivisointi. Vuonna 1957 käynnistettiin sokerijuurikkaita käyttävä sokeritehdas ja 450 oppilaan Koulu numero yksi. 9. huhtikuuta 1957 paikkakunnalle myönnettiin kaupungin asema. Kaupunki kasvoi 1960- ja 1970-luvuilla. Nykyään Dondușenin pikkukaupunki on maaseutupiirin keskus, jossa maaseudulta käydään asioimassa. == Lähteet == Dondușeni
Leova

Leova () on virkeä pikkukaupunki ja Leovan piirin keskus Etelä-Moldovassa, pohjoisesta laskevan Tonavan sivuhaara Prutin itärannalla. Joen vastarannalla on Romania. Leovasta on maanteitse noin 100 kilometriä koillisessa sijaitsevaan pääkaupunki Chișinăuhun. Leovassa on noin 10 900 ja koko maaseutuvaltaisessa piirissä 53 200 asukasta (2014). Kaupunki on kasvanut vähän viime vuosikymmenen aikana; vuonna 2004 asukkaita oli 10 027. Leovaan saapuu päivittäin pari linja-autoa ja viitisen reittitaksivuoroa pääkaupungista, viitisen reittitaksia Cahulista (noin 70 km etelään) ja muutama Gagauzian Comratista (noin 50 km kaakkoon; tiedot vuodelta 2010). Lähin rautatieyhteys on Iargarassassa, joka on maanteitse noin 20 kilometriä kaakkoon. Kaupungin pääkatu on nimetty ruhtinas Ştefan cel Maren (Tapani III Suuren) mukaan. Kadun varrella on muun muassa useita ravintoita, nettikahvila, tori, kaupoja, piirisairaala, apteekki, kirjasto ja pieni hotelli. Toisen keskeisen kadun eli Itsenäisyyden kadun varrella tai tuntumassa sijaitsevat kulttuuri- ja kaupungintalo, Leovan piirihallinnon talo (Ştefan cel Maren kadun risteyksessä), jokunen kahvila, ravintola, pankki, toinen tori sekä linja-autoasema.e-leova.info: Restaurante viitattu 29.1.2015, Wikimapia - Leova viitattu 29.1.2015, Leovan lähistöllä kulkee maastossa vielä pätkä kaupungin vaakunassakin symbolisesti esitettyä Trajanuksen muuria, jonka maa- aineksin kasatut kummut ulottuivat aikoinaan Moldovan halki ja pitemmällekin. == Lähteet == ==Aiheesta muualla== *Tietoa Pyhän Paraskevan kirkosta Leovassa (e-leova.info) Leova)
Tipuri

Tipuri on pientalovaltainen asunto- ja teollisuusalue Akaan Kylmäkoskella ja alun perin yksinäistalosta muodostunut kylä. Se sijaitsee Jalannin luoteisrannalla, ja alueen läpi kulkee valtatie 9. Tipurissa on Kylmäkosken vankilan lisäksi yleinen uimaranta ja Akaan seurakunnan leirimökki. Alue on maastollisesti ihanteellista rakennusaluetta. Pinta-alaa on noin 100 hehtaaria. Asukkaita Tipurilla on n. 150, ja se on lapsiperheiden suosimaa aluetta, minkä seurauksena väkiluku tulee kasvamaan jatkossakin. Vuonna 2016 Tipuri oli luokiteltu tilastolliseksi taajamaksi, mutta menetti tämän luokituksen vuoden 2017 tilastollisten taajamien määrittelyssä. == Historia == Tipuri mainitaan asiakirjoissa ensimmäisen kerran vuonna 1508 ja on sen jälkeen ollut lähes koko historiansa ajan yksitaloinen kylä. Isojakomittaus toimitettiin kylässä peltojen ja niittyjen osalta vuonna 1772 ja metsien 1784. Isojako tehtiin vuonna 1806. Marraskuussa 2008 määriteltiin arkeologisessa inventoinnissa muinaisjäännösalue vanhalle kylätontille Kurisniemeen. == Lähteet == Luokka:Kylmäkosken kylät Luokka:Suomen asuinalueet Luokka:Pirkanmaan maakunnan entiset taajamat